

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DVOR**

**Jedinstveni upravni odjel**

KLASA: 230-01/23-01/02

URBROJ: 2176-8-03-01-23-1

Dvor, 10. svibnja 2023.

Na temelju članka 18. Pravilnika o financiranju programa i projekata od interesa za opće dobro koje provode udruge na području Općine Dvor (»Službeni vjesnik«, broj 07/21), Jedinstveni upravni odjel Općine Dvor objavljuje

**JAVNI NATJEČAJ**

**za predlaganje programa javnih potreba u kulturi i sportu**

**na području Općine Dvor u 2023. godini**

**PREDMET JAVNOG NATJEČAJA**

Predmet ovog Javnog natječaja (u daljnjem tekstu: Javni natječaj) je prikupljanje pisanih prijedloga programa, projekata i aktivnosti udruga koje su registrirane za obavljanje djelatnosti iz područja kulture i sporta, za koje su financijska sredstva osigurana u Proračunu Općine Dvor za 2023. godinu.

Sukladno Programu javnih potreba u kulturi Općine Dvor u 2023. godini („Službeni vjesnik“ broj 99/22) i Programu javnih potreba u sportu Općine Dvor za 2023. godinu („Službeni vjesnik“ broj 99/22) planirano je sufinanciranje programa, projekata i aktivnosti koje doprinose ostvarenju ciljeva i prioriteta definiranih strateškim i planskim dokumentima Općine Dvor na području kulture i sporta.

Javni natječaj se raspisuje za podnošenje prijedloga programa, projekata i aktivnosti u okviru slijedećih djelatnosti:

* manifestacije udruga,
* likovne, kazališne, glazbene, književne ili multimedijalne manifestacije,
* zaštita i očuvanje kulturne i prirodne baštine,
* sportske manifestacije,
* djelatnost sportskih udruga

**OPĆI CILJEVI JAVNOG NATJEČAJA**

* poticanje raznovrsnosti i kvalitete kulturne ponude na području Općine Dvor
* poticanje razvoja djelatnosti u kulturi na području Općine Dvor
* očuvanje kulturne baštine
* poticanje razvoja udruga
* razvoj sporta i rekreacije

**PLANIRANA SREDSTVA ZA FINANCIRANJE/SUFINANCIRANJE**

Javnim natječajem planirano je financiranje/sufinanciranje programa, projekata i aktivnosti ukupne vrijednosti 21.899,26 eura.

Za sufinanciranje djelatnosti u kulturi planirano je ukupno 13.272,28 eura, a za programe sportskih udruga planirana su financijska sredstva u iznosu od 8.626,98 eura.

**PRIHVATLJIVI PRIJAVITELJI**

Na javni natječaj mogu se prijaviti udruge i druge organizacije civilnog društva, koje su registrirane za obavljanje djelatnosti u okviru kojih se prijavljuju na javni natječaj.

Prijavitelji mogu prijaviti najviše dva programa/projekta.

**PRIHVATLJIVI TROŠKOVI**

Troškovi koji se prijavljuju moraju ispunjavati slijedeće kriterije:

* moraju nastati za vrijeme provedbe programa, projekta ili aktivnosti i biti plaćeni prije završnog izvješća o provedbi projekta
* moraju biti nužni za provođenje programa i navedeni u proračunu programa, projekta ili aktivnosti
* moraju biti računovodstveno evidentirani kod korisnika financiranja prema važećim propisima o računovodstvu neprofitnih organizacija
* moraju biti umjereni, opravdani i provjerljivi.

Opravdani su slijedeći izravni troškovi:

* troškovi zaposlenika na programu ili projektu (izdatci za plaće, te porezi i doprinosi iz plaće)
* putni troškovi i troškovi dnevnica za zaposlenike i druge osobe koje sudjeluju u projektu
* troškovi nabave opreme i materijala isključivo za program koji se prijavljuje, te troškovi usluga za realizaciju programa
* troškovi potrošnog materijala za realizaciju prijavljenog programa
* troškovi podugovaranja
* troškovi koji proistječu iz ugovora o korištenju sredstava (informiranje, osiguranje i sl.)

Opravdani su slijedeći neizravni troškovi:

* režijski troškovi do 25% od ukupno odobrenog iznosa iz općinskog proračuna

**NEPRIHVATLJIVI TROŠKOVI**

* dugovanja i nepodmireni računi nevezani za realizaciju programa
* dospjele kamate
* potraživanja koja se već financiraju iz drugih javnih izvora
* kupovina zemljišta ili građevina
* zajmovi trećim osobama
* troškovi reprezentacije, osim kad su izravno vezani uz realizaciju projekta
* troškovi smještaja, osim za višednevne i međunarodne programe

**UVJETI ZA PRIJAVU NA JAVNI NATJEČAJ**

Prijavitelji na javni natječaj moraju ispunjavati slijedeće uvjete:

* moraju biti upisani u Registar udruga
* moraju biti registrirani za obavljanje djelatnosti iz područja kulture ili sporta
* prijavljeni program, projekt ili aktivnost mora doprinositi ciljevima općinskog programa javnih potreba u kulturi, odnosno sportu
* moraju imati uredno ispunjene sve obveze iz prethodno sklopljenih ugovora o financiranju/sufinanciranju iz proračuna Općine Dvor
* protiv prijavitelja na javni natječaj, odnosno osobe ovlaštene za zastupanje, ne smije se voditi kazneni postupak i ne smije biti pravomoćno osuđen za prekršaje ili kaznena djela propisana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 25/15 i 37/21).

**PRIJAVE KOJE SE NEĆE RAZMATRATI**

Prijave pristigle po javnom natječaju neće se razmatrati u slučaju kad je:

* udruga osnovana s ciljem stjecanja dobiti
* udruga nije uredno ispunila svoje obveze iz ranijih ugovora o korištenju sredstva iz proračuna Općine Dvor
* prijedlog programa, projekta ili aktivnosti dostavljen izvan roka za prijavu
* prijedlog programa, projekta ili aktivnosti nije potpun, odnosno nije pripremljen u skladu s ovim Javnim natječajem

**SADRŽAJ I NAČIN PRIJAVE NA JAVNI NATJEČAJ**

Prijedlog programa, projekta ili aktivnosti mora biti prijavljen na obrascima dostupnim na mrežnoj stranici Općine Dvor ([www.dvor.hr](http://www.dvor.hr)).

Jedna prijava može sadržavati samo jedan program, projekt ili aktivnost.

Obrasci koji su sastavni dio natječajne dokumentacije popunjavaju se isključivo putem računala, a dostavljaju se u papirnatom obliku.

Prijava sadrži propisane obrasce vlastoručno potpisane od strane osobe ovlaštene za zastupanje i voditelja projekta, koji su ovjereni službenim pečatom.

Obrasci koji se dostavljaju:

1. Prijavnica – opis programa sa detaljnim obrazloženjem (obrazac)
2. Proračun projekta (obrazac)
3. Izjava o nepostojanju dvostrukog financiranja (obrazac)
4. Privola korisnika o davanju podataka (obrazac)
5. Izjava o nekažnjavanju (obrazac)
6. Izjava o partnerstvu (obrazac)
7. Popis dokumentacije koja se dostavlja (obrazac)

Uz prijavu programa ili projekta potrebno je priložiti i:

* presliku izvatka iz Registra udruga Republike Hrvatske (ne starija od tri mjeseca od dana dostave).

**NAČIN DOSTAVE PRIJAVE NA JAVNI POZIV**

Prijedlozi programa, projekata ili aktivnosti, pripremljeni u skladu s ovim Javnim natječajem ovjereni pečatom i potpisom ovlaštene osobe, dostavljaju se na adresu:

**OPĆINA DVOR**

**Trg bana Josipa Jelačića 10**

**44 440 Dvor**

Prijava na Javni natječaj dostavlja se poštom preporučeno, dostavljačem ili osobno u pisarnicu Općine Dvor u zatvorenoj koverti s naznakom:

**- NE OTVARATI –**

**Prijava na „ JAVNI NATJEČAJ za predlaganje programa javnih potreba**

**u kulturi i sportu na području Općine Dvor u 2023. godini“**

Na poleđini koverte navesti naziv i adresu prijavitelja programa, projekta ili aktivnosti

Svaki program, projekt ili aktivnost prijavljuje se u zasebnoj koverti.

**ROK ZA PODNOŠENJE PRIJAVA**

Javni natječaj za podnošenje prijava otvoren je

**od 10. svibnja 2023. do utroška sredstava, a najkasnije do 30. studenog 2023.**

a objavljen je na mrežnim stranicama Općine Dvor [www.dvor.hr](http://www.dvor.hr)

Prijavitelji čiji prijedlozi programa, projekata ili aktivnosti budu ocjenjeni kao prihvatljivi, sklopit će ugovor o korištenju sredstava iz Proračuna Općine Dvor za 2023. godinu.

Obrazac ugovora o financiranju, kao i obrasci za izvještavanje o izvršenju programa bit će dostupni na mrežnoj stranici Općine Dvor [www.dvor.hr](http://www.dvor.hr).

Sve informacije o ovom Javnom natječaju mogu se dobiti u Jedinstvenom upravnom odjelu Općine Dvor.

PRIVREMENA PROČELNICA

Ljerka Pavlović, v.r.